CELEX: 52008XG1213(04)
Language: hu
Date: 2008-11-20 00:00:00
Title: A Tanács következtetései ( 2008. november 20. ) az EUROPEANA európai digitális könyvtárról

13.12.2008   
            
            
               HU
            
            
               Az Európai Unió Hivatalos Lapja
            
            
               C 319/18
            
         A Tanács következtetései (2008. november 20.) az EUROPEANA európai digitális könyvtárról
   (2008/C 319/07)
   AZ EURÓPAI UNIÓ TANÁCSA,
   MIVEL:
   
               —
            
            
               az EUROPEANA európai digitális könyvtár – a digitalizált kulturális anyagok (könyvek, folyóiratok, fényképek, filmművészeti és audiovizuális alkotások, levéltári dokumentumok, múzeumi tárgyak, építészeti és régészeti kulturális örökség) online elérését biztosító közös, többnyelvű portál – létrehozása rendkívüli lehetőséget kínál arra, hogy érvényre jutassuk a tagállamok kulturális örökségét és hozzáférhetővé tegyük azt a nyilvánosság minden rétege számára,
            
         
               —
            
            
               a tagállamok kulturális anyagainak digitalizálása és online elérhetősége, továbbá digitális megőrzése alapvetően fontosak a kulturális örökség kiaknázásához, lendületet adnak a digitális tartalmak létrehozásának és ösztönzik az új online szolgáltatások megjelenését; segítik a kultúrához és a tudáshoz való hozzáférés demokratizálódását és hozzájárulnak az információs társadalom és a tudásalapú gazdaság fejlődéséhez.
            
         
               1.
            
            
               HANGSÚLYOZZA:
               
                           —
                        
                        
                           azon célkitűzések, fellépések és menetrendek megvalósítása melletti elkötelezettségét, amelyeket a 2006. augusztus 24-i bizottsági ajánlás (1) alapján a 2006. november 13-i, a kulturális anyagok digitalizálásáról és online elérhetőségéről, valamint a digitális megőrzésről szóló következtetéseiben (2) állapított meg,
                        
                     
                           —
                        
                        
                           annak jelentőségét, hogy a szellemi tulajdonjog területére vonatkozó közösségi és nemzetközi jogszabályok teljes körű tiszteletben tartása mellett megkezdődjön a tartalom digitalizálását, megőrzését és hozzáférhetőségét célzó munka.
                        
                     
         
               2.
            
            
               érdeklődéssel FOGADJA:
               
                           —
                        
                        
                           az Európai Parlament 2007. szeptember 27-i, „i2010: egy európai digitális könyvtár létrehozásáról” című állásfoglalását (3),
                        
                     
                           —
                        
                        
                           a Bizottság 2008. január 3-i, „a kreatív online tartalom belső piaci helyzetéről” szóló közleményét,
                        
                     
                           —
                        
                        
                           valamint a Bizottság 2008. augusztus 11-i, „Kattintásnyira az európai kulturális örökségtől – A kulturális anyagok digitalizálása és online elérhetősége, valamint a digitális megőrzés terén az Európai Unióban elért eredmények” című közleményét (4), amely egyrészt kiemeli a 2006. évi bizottsági ajánlás és tanácsi következtetések végrehajtásában elért eredményeket, másrészt megállapítja, hogy a tagállamokban jelentős különbségek mutatkoznak a folyamatban elért eredményeket illetően.
                        
                     
         
               3.
            
            
               ÜDVÖZLI:
               
                           —
                        
                        
                           az EUROPEANA európai digitális könyvtár fokozatos létrehozását, amelynek eredményeképpen 2007. november 8-án a holland nemzeti jog szerint megalakították az „európai digitális könyvtár” támogatását szolgáló alapítványt és 2008. november 20-án elindítják a prototípust,
                        
                     
                           —
                        
                        
                           a tagállamok, a kulturális intézmények és általában véve a szakma által a kulturális anyagok digitalizálása és online elérhetősége, valamint digitális megőrzése iránt tanúsított elkötelezettséget,
                        
                     
                           —
                        
                        
                           a projekthez és általában véve a digitalizálás folyamatához nyújtott bizottsági támogatást, amely az eContent+ programban, a hetedik kutatási és technológiafejlesztési keretprogramban, a digitalizálással és a digitális megőrzéssel foglalkozó tagállami szakértői csoport 2007-es (5), valamint a magas szintű szakértői csoport 2006-os létrehozásában (6), továbbá tanulmányok készítésében (7) nyilvánult meg,
                        
                     
                           —
                        
                        
                           a könyvtárak, levéltárak, audiovizuális archívumok és a szerzői jogok tulajdonosainak képviselői által a Bizottság irányításával 2008. június 4-én kötött megállapodást, amely meghatározza, hogy mely irányvonalak vonatkoznak a gazdátlan művek jogosultjainak felkutatására.
                        
                     
         
               4.
            
            
               ÚGY VÉLI, hogy az EUROPEANA és általánosabb értelemben a kulturális anyagok digitalizálásával és online elérhetőségével, valamint a digitális megőrzéssel kapcsolatban a tagállamokban megkezdett folyamatok sikeréhez és folyamatosságához az alábbiakra van szükség:
               
                           —
                        
                        
                           aktív és folyamatos módon támogatni kell a kulturális anyagok digitalizálását és online elérhetőségét, valamint digitális megőrzését annak érdekében, hogy az Unió kulturális és nyelvi sokszínűségét, valamint szellemi örökségének gazdagságát képviselő, diverzifikált és jó minőségű szolgáltatást biztosítsunk,
                        
                     
                           —
                        
                        
                           a lehető legszélesebb körű kulturális anyag online elérhetőségéhez való hozzájárulás céljából a továbbiakban is összehangolt, valamint a szerzői és a szomszédos jogoknak megfelelő gyakorlati megoldásokat kell kidolgozni,
                        
                     
                           —
                        
                        
                           olyan technológiákat kell kifejleszteni, amelyek lehetővé teszik a hosszú távú digitális megőrzést, a tartalmakhoz való hozzáférést szolgáló rendszerek interoperabilitását, a többnyelvű keresést és a tartalmak több nyelven való rendelkezésre állását, valamint széles spektrumú és magas minőségű szolgáltatások nyújtását a polgárok számára,
                        
                     
                           —
                        
                        
                           meg kell határozni az EUROPEANA fenntartható gazdasági modelljét, és biztosítani kell az érintett felek – kulturális intézmények, szakma, tagállamok és a Bizottság – általi folyamatos támogatást.
                        
                     
         
               5.
            
            
               FELKÉRI A TAGÁLLAMOKAT az alábbiakra:
               
                           —
                        
                        
                           aktívan és kitartóan folytassák a kulturális anyagok digitalizálásáról és online elérhetőségéről, valamint a digitális megőrzésről szóló, 2006. november 13-i tanácsi következtetések értelmében kidolgozott nemzeti stratégiáik és célkitűzéseik megvalósítását, különösen azáltal, hogy ennek keretében mennyiségi és minőségi célkitűzéseket határoznak meg, és mobilizálják a megfelelő forrásokat,
                        
                     
                           —
                        
                        
                           a digitalizált kulturális anyagok kínálatának növelése érdekében mozdítsák elő a közöttük, valamint a kulturális anyagok digitalizálásával és online elérhetőségével, és a digitális megőrzéssel kapcsolatos folyamatokban érdekelt különböző intézmények közötti szinergiákat,
                        
                     
                           —
                        
                        
                           nemzeti stratégiáik keretében továbbra is támogassák a digitalizált kulturális anyagoknak az EUROPEANA-ba való felvételét, különösen annak révén, hogy interoperabilitási normákat népszerűsítenek, a nemzeti tartalmakat tömörítő honlapokat hoznak létre vagy a már meglévőket továbbfejlesztik, illetve a projektben részt vevő kulturális intézmények prioritásainak tiszteletben tartása mellett európai tematikákat határoznak meg a digitalizálandó anyagok kiválasztásához,
                        
                     
                           —
                        
                        
                           vegyék figyelembe, hogy a célok egyike az, hogy a védett műveket felvegyék az EUROPEANA-ba, és e célból – a hatályos szerzői és szomszédos jogok nemzeti és közösségi rendszereit tiszteletben tartva – ösztönözzék az érintett felek közti olyan megállapodások létrejöttét, amelyek határokon átnyúló összefüggésekben is hatékonyak és amelyek hozzájárulnak e művek digitalizálásához és online elérhetőségéhez,
                        
                     
                           —
                        
                        
                           a jogtulajdonos jogainak és érdekeinek teljes mértékű tiszteletben tartása mellett hozzanak létre a gazdátlan művek és a kereskedelmi forgalomban már nem beszerezhető művek digitalizálását és online elérhetőségét megkönnyítő mechanizmusokat.
                        
                     
         
               6.
            
            
               FELKÉRI A BIZOTTSÁGOT az alábbiakra:
               
                           —
                        
                        
                           különösen a bevált gyakorlatok cseréje és a standardok terjesztése révén ösztönözze és hangolja össze a hosszú távú digitális megőrzés és a tartalmakhoz való hozzáférést szolgáló rendszerek javítását célzó munkálatokat és támogassa az innovatív technológiák terén való kutatást és fejlesztést különösen abból a célból, hogy biztosítsa a digitalizált kulturális anyagok hosszú távú megőrzését, a többnyelvű keresést és a tartalmak több nyelven való rendelkezésre állását, valamint új alkalmazások fejlesztését,
                        
                     
                           —
                        
                        
                           a nemzeti stratégiák és célkitűzések megfelelő figyelembevétele mellett vizsgálja meg, hogy a már létező közösségi programok és a jelenlegi pénzügyi tervek keretében lehetőség van-e a tagállamokból származó, európai értéket képviselő és az EUROPEANA-hoz hozzájáruló kulturális anyagok digitalizálásához nyújtott pénzügyi támogatás növelésére,
                        
                     
                           —
                        
                        
                           a tagállamok által benyújtott jelentések alapján értékelje az EUROPEANA jelenlegi helyzetét és – többek között gazdasági és pénzügyi – fejlesztési perspektíváit, valamint a tagállamok által a kulturális anyag digitalizálása és online elérhetősége, valamint digitális megőrzése terén elért eredményeket, és erről 2010 során nyújtson be jelentést az Európai Parlamentnek és a Tanácsnak.
                        
                     
         
               7.
            
            
               FELKÉRI TAGÁLLAMOKAT ÉS A BIZOTTSÁGOT, hogy hatáskörükön belül:
               
                           —
                        
                        
                           mozdítsák elő az EUROPEANA kiépítését, valamint a digitalizálással és a digitális megőrzéssel foglalkozó tagállami szakértői csoportra támaszkodva támogassák az érdekelt feleket egy olyan gazdasági és irányítási modell kidolgozásában, amely biztosítja az EUROPEANA sikerét és folyamatosságát,
                        
                     
                           —
                        
                        
                           Európa- és világszerte aktívan támogassák az EUROPEANA-t, és különösen a kulturális anyagok digitalizálása és online elérhetősége, valamint a digitális megőrzés terén ösztönözzék a köz- és a magánszféra partnerségét, amely e könyvtár kiépítését szolgálja.
                        
                     
         
               8.
            
            
               FELKÉRI AZ EURÓPAI DIGITÁLIS KÖNYVTÁR TÁMOGATÁSÁT SZOLGÁLÓ ALAPÍTVÁNYT az alábbiakra:
               
                           —
                        
                        
                           felelősségeik tiszteletben tartása mellett szorosan működjön együtt a tagállamokkal, a Bizottsággal és a kulturális intézményekkel annak érdekében, hogy egy olyan gazdasági és irányítási modellt dolgozzanak ki, amely biztosítja az EUROPEANA sikerét és folyamatosságát.
                        
                     
         
      (1)  HL L 236., 2006.8.31., 28. o.
   
   
      (2)  HL C 297., 2006.12.7., 1. o.
   
   
      (3)  2006/2040 (INI).
   
      (4)  12580/08.
   
      (5)  A Bizottság 2007. március 22-i határozata (HL L 119., 2007.5.9., 45. o.).
   
      (6)  A Bizottság 2006. február 27-i határozata (HL L 46., 2006.2.16., 32. o.).
   
      (7)  A kultúra digitalizálásának az Európai Unióban elért eredményeiről, a digitális források hosszú távú megőrzésének társadalmi-gazdasági hatásairól, valamint a szabad hozzáférésű források társadalmi-gazdasági hatásairól szóló tanulmányok.